#### OSNOVNA ŠKOLA VLADIMIRA NAZORA

####  F E R I Č A N C I

#### KLASA:003-06-02/15-3.

#### URBROJ:2149-09-15-1.

#### Feričanci. 4.03.2015.

**ZAPISNIK S 24. SJEDNICE ŠKOLSKOG ODBORA OD 04.03.2015. u 18.00 sati.**

NAZOČNI: Valentina Petković, Karmela Smiljanić, Tomislav Bračun, Irena Stipanović, Zlatko Vinković, Miroslav Bužonja , ravnatelj Marko Knežević, tajnica Branka Moržanj

ODSUTNI: Ružica Vidurinović

 **DNEVNI RED:**

1. Verifikacija zapisnika s 23. sjednice Školskog odbora
2. Utvrđivanje Prijedloga Odluke o izmjenama i dopunama Statuta škole
3. Donošenje odluke o cijeni korištenja školske dvorane po satu korištenja
4. Pitanja i prijedlozi

Predsjednica Školskog odbora pozdravlja sve nazočne, utvrđuje da je na sjednici nazočno 6 članova Školskog odbora. Kako postoji kvorum može se pravovaljano odlučivati.

Predlaže se dnevni red kao u sazivu sjednice . Kako nema nadopuna predloženi dnevni red daje se na usvajanje.

 Jednoglasno usvojen dnevni red.

**Ad 1. Verifikacija zapisnika s 24. sjednice Školskog odbora**

 Predsjednica Školskog odbora - dobili ste u privitku Zapisnik s 23. sjednice Školskog odbora

Ima li primjedbi na ovaj zapisnik? Kako nema primjedbi zapisnik se daje na usvajanje.

 Jednoglasno usvojen zapisnik.

**Ad 2. Utvrđivanje Prijedloga Odluke o izmjenama i dopunama Statuta škole**

 Tajnica daje obrazloženje i razlog za izmjene i dopune Statuta škole, a to je donošenje Zakona o izmjenama i dopunama Zakona o odgoju i obrazovanju u osnovnom i srednjem školstvu ( „Narodne novine“ 152/14). Uz prijedlog Odluke o izmjenama i dopunama Statuta škole priloženo je i obrazloženje po člancima koji se mijenjaju.

Nakon izlaganja otvara se rasprava. Nema rasprave.

 Predsjednica Školskog odbora daje na glasovanje Prijedlog Odluke o izmjenama i dopunama Statuta škole te se jednoglasno sa 6 glasova donosi Odluka o utvrđivanju prijedloga Odluke o izmjenama i dopunama Statuta škole.

Jednoglasno usvojeno (6 glasova)

Veza:KLASA:011-03-01/15-3.

 URBROJ:2149-09-15-1.

**Ad 3. Donošenje odluke o cijeni korištenja školske dvorane po satu korištenja**

Ravnatelj daje obrazloženje za ovu točku dnevnog reda. Odluka o cijeni korištenja dvorane iz 2012. godine kojom je cijena korištenja dvorane bila utvrđena u iznosu od 150,00 kn po satu se treba staviti van snage i donijeti novu odluku kojom se utvrđuje nova cijena u iznosu od 100,00 kn po satu iz razloga što nam je jako opao broj korisnika dvorane jer su u okolici bolje opremljene dvorane po istoj ili sličnoj cijeni. Nadamo se da bi ovom cijenom privukli nove korisnike.

Predsjednica Školskog odbora daje prijedlog Odluke o cijeni korištenja školske dvorane po satu korištenja na glasovanje.

Jednoglasno usvojeno (6 glasova)

Veza:KLASA:011-03-01/15-4.

 URBROJ:2149-09-15-1.

**Ad 5. Pitanja i prijedlozi.**

 Ravnatelj informira članove Školskog odbora o radovima u školi koji su u tijeku:

Izbor izvođača projektne dokumentacije za dopunu zahtjeva za legalizaciju za nelegalne objekte Škole, plan postavljanja nove rasvjete po učionicama, sređivanje prostorije u PŠ Seona za zbornicu i dr.

Kako nema drugih pitanja i prijedloga sjednica se zaključuje.

Završeno: 18,40 sati

Zapisničar: Predsjednica Školskog odbora

Branka Moržanj v.r. Valentina Petkovićv.r.